Oficiālais Vēstnesis L 110 , 03/05/2003 Lpp. 0006 - 0011



Komisijas Lēmums (2003. gada 25. aprīlis), ar ko paredz īpašus nosacījumus zvejniecības produktu importam no Šrilankas (izziņots ar dokumenta numuru C(2003) 1286) (Dokuments attiecas uz EEZ) (2003/302/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības prasības zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. panta 1. punktu, tā kā: (1) Komisijas vārdā Šrilankā veica pārbaudi, lai pārliecinātos par apstākļiem, kādos zvejniecības produktus ražo, glabā un nosūta uz Kopienu. (2) Šrilankas tiesību aktu prasības par zvejniecības produktu veterināro ekspertīzi un kontroli var uzskatīt par līdzvērtīgām Direktīvā 91/493/EEK noteiktajām prasībām. (3) Konkrēti, Zivsaimniecības un okeāna resursu ministrijas Zivsaimniecības un ūdens resursu departaments (Department of Fisheries and Aquatic Resources (DFAR)) spēj efektīvi pārbaudīt spēkā esošo tiesību aktu piemērošanu. (4) DFAR sniedzis oficiālas garantijas par Direktīvas 91/493/EEK pielikuma V nodaļā paredzēto zivsaimniecības produktu veselības pārbaudes un uzraudzības standartu izpildi un par tādu higiēnas prasību ievērošanu, kas līdzvērtīgas minētajā direktīvā paredzētajām. (5) Lietderīgi paredzēt sīki izstrādātus noteikumus par zvejniecības produktu importu Kopienā no Šrilankas atbilstoši Direktīvai 91/493/EEK. (6) Jāizveido arī apstiprināto uzņēmumu, zivju pārstrādes kuģu vai saldētavu saraksts, kā arī tādu saldētājkuģu saraksts, kas aprīkoti saskaņā ar prasībām Padomes 1992. gada 16. jūnija Direktīvā 92/48/EEK, ar ko nosaka higiēnas noteikumu minimumu, kurus piemēro zvejniecības produktiem, ko saskaņā ar Direktīvas 91/493/EEK 3. panta 1.a punkta i) ievilkumu nozvejo konkrēti kuģi [3]. Šie saraksti jāizveido, ņemot vērā DFAR paziņojumu Komisijai. (7) Lietderīgi šo lēmumu piemērot 45 dienas pēc tā publicēšanas, paredzot vajadzīgo pārejas laiku. (8) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Zivsaimniecības un okeāna resursu ministrijas Zivsaimniecības un ūdens resursu departaments (Department of Fisheries and Aquatic Resources (DFAR)) ir kompetentā iestāde Šrilankā, kura ir paredzēta, lai pārbaudītu un apliecinātu zvejniecības produktu atbilstību Direktīvas 91/493/EEK prasībām. 2. pants No Šrilankas Kopienā importēti zvejniecības produkti atbilst 3., 4. un 5. panta prasībām. 3. pants 1. Visiem sūtījumiem pievieno numurētu veselības sertifikāta oriģinālu, kas atbilst I pielikumā norādītajam paraugam un ir uz vienas lapas, pienācīgi aizpildīts, parakstīts un datēts. 2. Sertifikātu sagatavo vismaz vienā no tās dalībvalsts oficiālajām valodām, kurā veic pārbaudes. 3. Sertifikātā ir DFAR pārstāvja vārds, amats un paraksts, un oficiālais zīmogs tādā krāsā, kas atšķiras no citu atzīmju krāsas. 4. pants Zvejniecības produktus ieved no II pielikumā uzskaitītajiem apstiprinātiem uzņēmumiem, zivju pārstrādes kuģiem, saldētavām vai reģistrētiem saldētājkuģiem. 5. pants Uz visiem iepakojumiem neizdzēšamiem burtiem ir jānorāda vārds "SRI LANKA" un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs, izņemot neiepakotus saldētus zvejniecības produktus, kas paredzēti konservētas pārtikas ražošanai. 6. pants Šo lēmumu piemēro no 2003. gada 17. jūnija. 7. pants Šis lēmums ir adresēts dalībvalstīm. Briselē, 2003. gada 25. aprīlī Komisijas vārdā — Komisijas loceklis David Byrne [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 187, 7.7.1992., 41. lpp. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS UZŅĒMUMU UN KUĞU SARAKSTS Kategorijas paskaidrojums: PP : Pārstrādes rūpnīca (Processing plant). Apstiprinājuma Nr. | Nosaukums | Pilsēta/reģions | Kategorija | DFAR/FPE/98/01 | Tropic Frozen Foods Ltd | Negombo | PP | DFAR/FPE/98/02 | Southern Fish Factory | Kosgoda | PP | DFAR/FPE/98/03 | Skyway Sea Food's Specialist's (Pvt) Ltd | Negombo | PP | DFAR/FPE/98/08 | Alpex Marine (Pvt) Ltd | Hendala Wattala | PP | DFAR/FPE/98/09 | Jay Sea Foods Processing (Pvt) Ltd | Kepungoda Pamunugama | PP | DFAR/FPE/98/11 | Apollo Marine International (Pvt) Ltd | Wathupitiwala Nittambuwa | PP | DFAR/FPE/98/14 | Aqua Gardens (Pvt) Ltd | Bangadeniya | PP | DFAR/FPE/98/15 | Global Sea Foods (Pvt) Ltd | Perakolawatta Badalgama | PP | --------------------------------------------------